CELEX: 22008D0075
Language: bg
Date: 2008-06-06 00:00:00
Title: Решение на Съвместния комитет на ЕИП № 75/2008 от 6 юни 2008 година за изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката

25.9.2008   
            
            
               BG
            
            
               Официален вестник на Европейския съюз
            
            
               L 257/41
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 75/2008
   от 6 юни 2008 година
   за изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение 30 към Споразумението бе изменено с Решение на Съвместния комитет на ЕИП № 90/2004 от 8 юни 2004 г. (1).
            
         
               (2)
            
            
               Статистическата програма на ЕИП за периода 1998—2002 г. вече не се прилага и следователно следва да се заличи от Споразумението.
            
         
               (3)
            
            
               Структурата на Протокол 30 следва да се опрости.
            
         
               (4)
            
            
               Това структурно опростяване не следва да има отношение към същината, засягаща ЕИП сътрудничеството в областта на статистиката за периода 2003—2007 г., включено в Протокол 30 с решения на Съвместния комитет на ЕИП № 163/2003 (2) и № 90/2004.
            
         
               (5)
            
            
               Статистическата програма на ЕИП за 2008—2012 г. следва да се основава на Решение № 1578/2007/ЕО на Европейския парламент и на Съвета от 11 декември 2007 г. относно статистическата програма на Общността за периода 2008—2012 г. (3) и следва да включва тези програмни елементи, които са необходими за описанието и наблюдението на всички релевантни икономически, социални и екологични аспекти на Европейското икономическо пространство.
            
         
               (6)
            
            
               Протокол 30 към Споразумението следва съответно да бъде изменен, за да позволи на това разширено сътрудничество да се осъществи от 1 януари 2008 г.,
            
         РЕШИ:
   Член 1
   Протокол 30 към Споразумението се изменя съгласно посоченото в приложението към настоящото решение.
   Член 2
   Списъкът на комитетите, съгласуван от договарящите страни към споразумението, който се съдържа в одобрения протокол от срещата по Протокол 30 от преговорите за споразумение между Европейската икономическа общност, Европейската общност за въглища и стомана и техните държави-членки и държавите от ЕАСТ относно Европейското икономическо пространство, не засяга участието на държавите от ЕАСТ в който и да е друг комитет на ЕО или орган в съответствие с член 1, параграф 2 от Протокол 30, изменен с настоящото решение.
   Член 3
   Настоящото решение влиза в сила в деня след последната нотификация до Съвместния комитет на ЕИП съгласно член 103, параграф 1 от Споразумението (4).
   То се прилага от 1 януари 2008 г.
   Член 4
   Настоящото решение се публикува в раздела за ЕИП и в притурка за ЕИП към Официален вестник на Европейския съюз.
   
      Съставено в Брюксел на 6 юни 2008 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 349, 25.11.2004 г., стр. 52.
   
      (2)  ОВ L 41, 12.2.2004 г., стр. 64.
   
      (3)  ОВ L 344, 28.12.2007 г., стр. 15.
   
      (4)  Не са посочени конституционни изисквания.
   
      ПРИЛОЖЕНИЕ
      Текстът на Протокол 30 към Споразумението се заменя със следното:
      
         „Член 1
         Общи разпоредби
         1.   Конференция на представителите на националните статистически организации на договарящите страни, Статистическата служба на Европейските общности (Евростат) и Статистическата служба на държавите от ЕАСТ (ESO) ръководи статистическото сътрудничество и разработва програми и процедури за статистическо сътрудничество в тясна координация с тези на Общността и наблюдава тяхното изпълнение. Конференцията и Статистическият програмен комитет (СПК) организират задачите си съобразно целите на настоящия протокол на съвместни срещи като Конференция СПК/ЕИП съгласно специален процедурен правилник, който следва да се приеме от Конференцията СПК/ЕИП.
         2.   Държавите от ЕАСТ от началото на сътрудничеството във връзка с програмите и действията, посочени в настоящия протокол, участват изцяло без право на глас в комитетите на ЕО и други органи, които подпомагат Комисията на ЕС в управлението или развитието на тези програми и действия.
         3.   Статистическата информация от държавите от ЕАСТ се изпраща от държавите от ЕАСТ до Евростат за съхранение, обработка и разпространение. За тази цел ESO работи в тясно сътрудничество с държавите от ЕАСТ и Евростат, за да гарантира, че данните от държавите от ЕАСТ са надлежно изпратени и разпространени до различните потребителски групи чрез нормалните канали за разпространение като част от статистиката на ЕИП.
         4.   Държавите от ЕАСТ поемат допълнителните разходи, които прави Евростат за съхраняване, обработка и разпространение на данни от техните държави.
         5.   Държавите от ЕАСТ участват финансово в режийните разходи на Общността, произтичащи от тяхното участие в програми и действия, посочени в настоящия протокол, и различни от разходите за съхранение, разпространение или обработка на данни в съответствие с член 82, параграф 1, буква б) от Споразумението.
         6.   Управлението на статистиката от държавите от ЕАСТ се урежда от Регламент (ЕО) № 322/97 на Съвета от 17 февруари 1997 г. относно статистиката на Общността (ОВ L 52, 22.2.1997 г., стр. 1).
         7   Съвместен годишен доклад на ESO/Евростат за оценка дали целите, приоритетите и дейностите, планирани във връзка с настоящия протокол, са били осъществени, се изготвя и изпраща на Конференцията на СПК/ЕИП, посочена в параграф 1, и на Съвместния комитет на ЕИП.
         Член 2
         Статистическа програма за 2003—2007 г.
         1.   Статистическата програма на Общността за 2003—2007 г., създадена с решение на Европейския парламент и на Съвета, което се посочва в параграф 4, формира рамката за статистическите действия на ЕИП между 1 януари 2003 г. и 31 декември 2007 г. Всички главни области и статистически теми на Статистическата програма на Общността за 2003—2007 г. се смятат за относими към статистическото сътрудничество на ЕИП и са отворени за пълно участие на държавите от ЕАСТ.
         2.   От 1 януари 2003 г. конкретна годишна статистическа програма на ЕИП се разработва ежегодно от Статистическата служба на ЕАСТ в консултации с работната група на ръководителите на националните статистически институции от ЕАСТ. Годишната статистическа програма на ЕИП се разработва успоредно и се основава на подразделение на годишната работна програма, разработена от Комисията, в съответствие с решението на Европейския парламент и на Съвета, посочено в параграф 4.
         3.   От 1 януари 2003 г. държавите от ЕАСТ участват финансово в съответствие с член 82, параграф 1, буква а) от Споразумението и финансовите регламенти към него със сума, представляваща 75 % от сумата, посочена в бюджетни редове Б5-600А и Б5-600Б или заместващ член (Статистическа информационна политика) в бюджета на Общността.
         4.   Следните актове на Общността са предмет на настоящия член:
         
                     —
                  
                  
                     
                        32002 D 2367: Решение № 2367/2002/ЕО на Европейския парламент и на Съвета от 16 декември 2002 г. относно статистическата програма на Общността от 2003 до 2007 г. (ОВ L 358, 31.12.2002 г., стр. 1), изменено със:
                     
                                 —
                              
                              
                                 
                                    32004 D 0787: Решение № 787/2004/ЕО на Европейския парламент и на Съвета от 21 април 2004 г. (ОВ L 138, 30.4.2004 г., стр. 12).
                              
                           
               Член 3
         Статистическа програма за 2008—2012 г.
         1.   Статистическата програма на Общността за 2008—2012 г., създадена с решение на Европейския парламент и на Съвета, което се посочва в параграф 4, формира рамката за статистическите действия на ЕИП, които да се осъществят между 1 януари 2008 г. и 31 декември 2012 г. Всички главни области и статистически теми на Статистическата програма на Общността за 2008—2012 г. се смятат за относими към статистическото сътрудничество на ЕИП и са отворени за пълно участие на държавите от ЕАСТ.
         2.   От 1 януари 2008 г. всяка година ще бъде развивана конкретна годишна статистическа програма на ЕИП съвместно със Статистическата служба на ЕАСТ и Евростат. Годишната статистическа програма на ЕИП се разработва успоредно и се основава на подразделение на годишната работна програма, разработена от Комисията, в съответствие с решението на Европейския парламент и на Съвета, посочено в параграф 4. Годишната статистическа програма на ЕИП се одобрява от договарящите страни в съответствие с техните собствени вътрешни процедури.
         3.   От 1 януари 2008 г. държавите от ЕАСТ участват финансово в съответствие с член 82, параграф 1, буква а) от Споразумението и финансовите регламенти към него, със сума, представляваща 75 % от сумата, посочена в бюджетни редове 29 02 03 и 29 01 04 01 (Статистическа информационна политика) в бюджета на Общността.
         4.   Следният акт на Общността е предмет на настоящия член:
         
                     —
                  
                  
                     
                        32007 D 1578: Решение № 1578/2007/ЕО на Европейския парламент и на Съвета от 11 декември 2007 г. относно Статистическата програма на Общността за периода 2008—2012 г. (ОВ L 344, 28.12.2007 г., стр. 15).“